De quin tema parla aquest text?
Artista del Poble de l'URSS (en rus Народный художник СССР, Narodni khudójnik SSSR) va ser un títol de distinció soviètic creat per Stalin el 16 de juliol de 1943, i instaurat mitjançant el Decret de la Presidència del Soviet Suprem de l'URSS de 16 de juliol de 1943 (registre del Soviet Suprem núm. 28 de 1943). Només podia ser concedit per la Presidència del Soviet Suprem de l'URSS, i la seva atribució era feta en representació del Ministeri de Cultura de l'URSS, el Comitè Estatal de Cinematografia de l'URSS i les direccions dels sindicats de pintors i cineastes de l'URSS. Als nomenats "Artistes del Poble de l'URSS" se'ls concedia el diploma de la Presidència del Soviet Suprem, així com la insígnia i el certificat corresponents. Era atorgat a aquells que es destaquessin en les arts plàstiques soviètiques, realitzant mèrits especials en el desenvolupament de la pintura, l'escultura, el grafisme, els monuments, les aplicacions decoratives o el teatre, així com en l'educació de les arts i dels joves artistes. La insígnia penja a la dreta del pit, i s'instal·la pel damunt de la resta de títols i ordes, al costat de la insígnia d'Heroi de la Unió Soviètica. Els primers cavallers van ser nomenats el 26 de juliol de 1944: Aleksandr Gueràsimov (pintor), Borís Ioganson (pintor), Serguei Merkúrov (escultor) i Vera Múkhina (escultora). El darrer cavaller va ser nomenat el 20 de desembre de 1991, i va ser el professor de l'Institut de Pintura, Escultura i Arquitectura Piotr Fomín.
El text tracta sobre art.